Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni poslovnika Zajedničkog odbora EGP-a (Proširenje na Hrvatsku) /* COM/2015/018 final - 2015/0011 (NLE) */





OBRAZLOŽENJE 1. KONTEKST PRIJEDLOGA Cilj je nacrta Odluke Zajedničkog odbora EGP-a (priložen uz predloženu Odluku Vijeća) izmjena poslovnika Zajedničkog odbora EGP-a uzimajući u obzir Sporazum o sudjelovanju Republike Hrvatske u Europskom gospodarskom prostoru („Sporazum o proširenju EGP-a iz 2014.”), potpisan u Bruxellesu 11. travnja 2014. Sporazum o proširenju EGP-a iz 2014. privremeno se primjenjuje na njegove potpisnike od 12. travnja 2014. Sporazumom o proširenju EGP-a iz 2014. izmjenjuje se članak 129. stavak 1. Sporazuma o EGP-u radi dodavanja hrvatskog jezika na popis jezika Sporazuma o EGP-u. Poslovnik Zajedničkog odbora EGP-a, koji je donesen Odlukom Zajedničkog odbora EGP-a br. 1/94 od 8. veljače 1994. i izmijenjen Odlukom Zajedničkog odbora EGP-a br. 24/2005 od 8. veljače 2005.[1], treba stoga na odgovarajući način izmijeniti. Odluka Zajedničkog odbora EGP-a treba se primjenjivati privremeno do stupanja na snagu Sporazuma o proširenju EGP-a iz 2014. 3. PRAVNI ELEMENTI PRIJEDLOGA Člankom 1. stavkom 3. točkom (b), prvom alinejom Uredbe Vijeća (EZ) br. 2894/94 o rješenjima za provedbu Sporazuma o EGP-u predviđa se da u svrhu donošenja stajališta Unije u odnosu na odluke Zajedničkog odbora EGP-a, osim onih kojima zakonodavstvo Unije obuhvaća EGP, Vijeće na prijedlog Komisije odlučuje običnom većinom kada se odluka odnosi na Poslovnik Odbora ili na pitanje postupka. Komisija Vijeću na donošenje daje nacrt Odluke Zajedničkog odbora EGP-a koji predstavlja stajalište Unije. Komisija se nada da će ga što prije moći predstaviti Zajedničkom odboru EGP-a. 2015/0011 (NLE) Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni poslovnika Zajedničkog odbora EGP-a (Proširenje na Hrvatsku) VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru[2], a posebno njezin članak 1. stavak 3. točku (b) prvu alineju, uzimajući u obzir prijedlog Europske komisije, budući da: (1) Sporazumom o sudjelovanju Republike Hrvatske u Europskom gospodarskom prostoru[3](„Sporazum o proširenju EGP-a iz 2014.”), potpisanim u Bruxellesu 11. travnja 2014., izmjenjuje se članak 129. stavak 1. Sporazuma o EGP-u kako bi se hrvatski jezik dodao na popis jezika Sporazuma o EGP-u. (2) Poslovnik Zajedničkog odbora EGP-a, koji je donesen Odlukom Zajedničkog odbora EGP-a br. 1/94 od 8. veljače 1994.[4] i izmijenjen Odlukom Zajedničkog odbora EGP-a br. 24/2005 od 8. veljače 2005.[5], treba stoga na odgovarajući način izmijeniti. (3) Sporazum o proširenju EGP-a iz 2014. privremeno se primjenjuje na njegove potpisnike od 12. travnja 2014., a Odluka Zajedničkog odbora EGP-a treba se stoga primjenjivati privremeno do stupanja na snagu Sporazuma o proširenju EGP-a iz 2014. (4) Stajalište Unije u Zajedničkom odboru EGP-a trebalo bi se temeljiti na priloženom nacrtu Odluke. DONIJELO JE OVU ODLUKU: Članak 1. Stajalište koje treba donijeti, u ime Europske unije, u Zajedničkom odboru EGP-a o predloženoj izmjeni poslovnika Zajedničkog odbora EGP-a, temelji se na nacrtu Odluke Zajedničkog odbora EGP-a priloženom ovoj Odluci. Članak 2. Ova Odluka stupa na snagu na dan donošenja. Sastavljeno u Bruxellesu Za Vijeće Predsjednik [1] SL L 161, 23.6.2005., str. 54. [2] SL L 305, 30.11.1994., str. 6. [3] SL L ... [4] SL L 85, 30.3.1994., str. 60. [5] SL L 161, 23.6.2005., str. 54. PRILOG ODLUKA ZAJEDNIČKOG ODBORA EGP-a br. .../2014 o izmjeni poslovnika Zajedničkog odbora EGP-a ZAJEDNIČKI ODBOR EGP-a, uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 92. stavak 3., budući da: (1) Nakon potpisivanja Sporazuma o sudjelovanju Republike Bugarske i Rumunjske u Europskom gospodarskom prostoru[1] u Bruxellesu 25. srpnja 2007., članak 129. stavak 1. Sporazuma o EGP-u izmijenjen je radi dodavanja bugarskog i rumunjskog jezika na popis jezika Sporazuma o EGP-u. (2) Nakon potpisivanja Sporazuma o sudjelovanju Republike Hrvatske u Europskom gospodarskom prostoru[2] („Sporazum o proširenju EGP-a iz 2014.”) u Bruxellesu 11. travnja 2014., članak 129. stavak 1. Sporazuma o EGP-u izmjenjuje se radi dodavanja hrvatskog jezika na popis jezika Sporazuma o EGP-u. (3) Poslovnik Zajedničkog odbora EGP-a, koji je donesen Odlukom Zajedničkog odbora EGP-a br. 1/94 od 8. veljače 1994.[3] i izmijenjen Odlukom Zajedničkog odbora EGP-a br. 24/2005 od 8. veljače 2005.[4], treba stoga na odgovarajući način izmijeniti. (4) Sporazum o proširenju EGP-a iz 2014. privremeno se primjenjuje na njegove potpisnike od 12. travnja 2014., a ova Odluka treba se stoga primjenjivati privremeno do stupanja na snagu Sporazuma o proširenju EGP-a iz 2014. DONIO JE OVU ODLUKU: Članak 1. Odluka Zajedničkog odbora EGP-a br. 1/94 mijenja se kako slijedi: 1. Tekst članka 6. stavka 2. zamjenjuje se sljedećim: „Tekstovi akata EZ-a koje treba uključiti u priloge Sporazumu u skladu s člankom 102. stavkom 1. jednako su vjerodostojni na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, malteškom, mađarskom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku kako je objavljeno u Službenom listu Europske unije. Sastavljaju se na islandskom i norveškom jeziku i potvrđuje Zajednički odbor EGP-a zajedno s mjerodavnim odlukama iz stavka 1.” 2. Tekst članka 11. stavka 1. zamjenjuje se sljedećim: „Odluke Zajedničkog odbora EGP-a o izmjeni priloga ili protokola uz Sporazum objavljuju se na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, malteškom, mađarskom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku u odjeljku o EGP-u Službenog lista Europske unije, a na islandskom i norveškom jeziku u Dodatku o EGP-u Službenom listu Europske unije.” Članak 2. Ova Odluka stupa na snagu [...], ili na dan stupanja na snagu Sporazuma o proširenju EGP-a iz 2014., ovisno o tome koji je datum kasniji. Primjenjuje se privremeno od 12. travnja 2014. Članak 4. Ova se Odluka objavljuje u odjeljku o EGP-u i u Dodatku o EGP-u Službenom listu Europske unije. Sastavljeno u Bruxellesu […]. Za Zajednički odbor EGP-a Predsjednik […] Tajnici Zajedničkog odbora EGP-a […] [1] SL L 221, 25.8.2007., str. 15. [2] SL L ... [3] SL L 85, 30.3.1994., str. 60. [4] SL L 161, 23.6.2005., str. 54.